Document ID: /roh_data/filtered/fineweb-2-filterrobots_roh.jsonl.gz/46831

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
L’attestat po – ed en tscherts cas sto quel – vegnir cumplettà d’in rapport davart l’emprender. Il rapport davart l’emprender po vegnir formulà libramain. El dat scleriment davart il stadi actual da la cumpetenza da la materia sco er davart aspects impurtants dal cumportament d'emprender, da lavurar e dal cumportament social. Ultra da quai cuntegn el infurmaziuns detagliadas davart las resursas, las pussaivladads da svilup sco era davart la situaziun d’emprender particulara d’ina scolara resp. d’in scolar.
Il rapport d’emprender è formulà a moda concreta e clera, ma era chapibla. Expressiuns tecnicas vegnan evitadas sche pussaivel. Il rapport davart l’emprender vegn formulà senza valitaziuns.
In rapport davart l’emprender sto vegnir agiuntà per scolaras e scolars cun in basegn da promoziun spezial, q.v.d. per scolaras e scolars:
En il rapport d’emprender duai en spezial vegnir explitgà tge finamiras da l’instrucziun che la scolara u il scolar ha cuntanschì sco era schebain ella u el ha survegnì mesiras da la pedagogia speziala e sche gea, tgeninas.
En il sectur simpel po vegnir desistì da quest rapport davart l’emprender en l'emprim semester.
L’attestat po adina vegnir cumplettà d’in rapport davart l’emprender, en spezial er en cas da:
Aspects formals e tematics dal rapport davart l’emprender èn d’unifitgar
entaifer ina instituziun responsabla per la scola.